
ГР. ГУЛЯНЦИ

І.  ОБЩИ  ПОЛОЖЕНИЯ. ПРАВНА РЕГЛАМЕНТАЦИЯ
Конституцията на Република България от 1991г. за първи път раздели общодържавната собственост на държавна, общинска и частна собственост. Придобиването, управлението и разпореждането с общинско имущество е регламентирано със самостоятелен закон - Закона за общинската собственост.  Той дава правото на общинските съвети и кметовете да придобиват, да се разпореждат и управляват имотите общинска собственост. 

Редът за придобиване на право на собственост и на ограничени вещни права, предоставяне право на управление, под наем и разпореждане с имоти и вещи - общинска собственост, и правомощията на кмета на общината, на кметовете на кметства и на кметските наместници се определят с наредба на общинския съвет при спазване на разпоредбите на Закона за общинската собственост и на специалните подзаконови актове в тази област. Имотите и вещите  - общинска собственост се управляват в интерес на населението на общината, съобразно разпоредбите на закона и с грижата на добър стопанин. Те се използват съобразно предназначението им и за нуждите, за които са предоставени. Общинска собственост са:
· Имотите и вещите определени със закон;

· Имотите и вещите, предоставени в собственост на общината със закон;

· Имотите, чиято собственост е възстановена на общината при условия и по ред, определени със закон;
· Имотите и вещите, дарени или завещани на общината;

· Имотите и вещите, придобити от общината с доброволен труд и/или с парични средства на населението;
· Имотите и вещите, придобити от общината при ликвидацията на търговски дружества с общинско участие;
· Имотите и вещите, придобити от общината чрез правна сделка, по давност или по друг начин, определен в закон.

Не са общинска собственост имотите и вещите на търговските дружества и на юридическите лица с нестопанска цел, дори ако общината е била единствен собственик на прехвърленото в тях имущество.
От своя страна общинската собственост по Закона за общинската собственост /ЗОС/ е публична и частна. Имотите - публична общинска собственост се групират в три групи:
1.   имоти и вещи, определени със закон;
2. имоти, предназначени за изпълнение на функции на органите на местното самоуправление и местната администрация;
3.  други имоти, предназначени за трайно задоволяване на обществени потребности от местно значение, определени от Общинския съвет.

Публична общинска собственост са:

· Местните пътища, улици, площади, обществени паркинги и зелени площи;
· Сградите с административно, здравно, образователно, културно и спортно предназначение;

· Мрежите и съоръженията от техническата, транспортната, съобщителна и инженерно – защитна система в частта, обслужваща територията на съответната община. 

· Водни обекти и водостопански съоръжения и системи;

· Общински гори.

Имотите и вещите - публична общинска собственост, земите от общинския поземлен фонд и горите и земите от общинския горски фонд, не могат да се придобиват по давност.

Имотите и вещите - публична общинска собственост, не могат да се отчуждават и да се прехвърлят в собственост на трети лица. 
Имотите - публична общинска собственост, могат да се обременяват с ограничени вещни права само в случаите, определени със закон.

            Съгласно чл.3, ал.3 от ЗОС, всички останали движими и недвижими вещи на общината, включително и плодовете от вещите – публична общинска собственост, представляват частна общинска собственост. Това са общински сгради, поземлени имоти и урегулирани поземлени имоти, общински жилища, ателиета и гаражи, общински земеделски земи. Имотите и вещите - частна общинска собственост, могат да бъдат обект на разпореждане. За тях се прилагат общите разпоредби за собствеността, освен ако в закон е предвидено друго.
Общината се разпорежда с имоти и вещи – частна общинска собственост, чрез продажба, замяна, дарение, делба, възмездно или безвъзмездно учредяване на ограничени вещни права или по друг начин, определен със закон. Разпоредителните действия се извършват само с имоти, актовете на които са вписани по съответния ред в службата по вписванията. Възможна е и промяна на правния режим на общинската собственост чрез преобразуването й от имот - публична общинска собственост в имот - частна общинска собственост и обратно. Имотите и вещите – публична общинска собственост, които са престанали да задоволяват обществени потребности, след решение на Общинския съвет се обявяват за частна общинска собственост. 

Всички имоти общинска собственост подлежат на актуване. За временни постройки, местни пътища, улици, площади и други линейни обекти на техническата инфраструктура,  актове не се съставят. След съставянето на всеки акт за общинска собственост, данните и обстоятелствата, констатирани в него, се вписват в зависимост от характера на собствеността в главния регистър за публичната общинска собственост или в главния регистър за частната общинска собственост. Регистрите за общинските имоти са общодостъпни и всеки може да иска справка по тях. 

Придобиването, разпореждането и управлението с имоти и вещи - общинска собственост, се извършват под общото ръководство и контрол на общинския съвет, който от своя страна приема настоящата стратегия за управлението на общинската собственост. 

Правото на собственост на общината кореспондира пряко със задължението на нейните органи да придобиват, да се разпореждат и да я управляват законосъобразно и целесъобразно в интерес на населението на общината.

ІІ. ОБХВАТ И СТРУКТУРА
Настоящата стратегия е разработена в съответствие с изискванията на чл.8, ал.8 от ЗОС и определя политиката за развитие на общинската собственост и стопанската дейност на общината. Стратегията обхваща периода 2019-2023 г. и регламентира: 

· Основните принципи, цели и приоритетите при придобиване, управление и разпореждане с имоти – общинска собственост;

· Основни характеристики на отделните видове имоти, които подлежат на запазване и реконструкция, отдаване под наем или са предмет на разпореждане;

Формулирането на стратегията при управлението на всеки вид собственост трябва да се основава на:

1. Идентифициране на общинската собственост;

2.   Анализ на състоянието към момента;
3.   Конкретни задачи.
ІІІ. ОСНОВНИ ПРИНЦИПИ, ЦЕЛИ И ПРИОРИТЕТИ ПРИ ПРИДОБИВАНЕ, РАЗПОРЕЖДАНЕ И УПРАВЛЕНИЕ НА ОБЩИНСКА СОБСТВЕНОСТ

1. Принципи:
Общинският съвет, кметът на общината, кметовете на кметства и кметските наместници действат в рамките на правомощията си, установени от ЗМСМА и подзаконовите му нормативни актове. Актовете за придобиване, разпореждане и управление с общинско имущество се издават  на основанията и по реда, предвиден в закона.
Както в досегашната дейност, така и занапред, при управление и разпореждане с общинско имущество ще се ръководим от принципите на законосъобразност, откритост, целесъобразност, равнопоставеност, максимална ефективност в действията, прозрачност и гарантиране на обществения интерес. Общинската собственост се използва съобразно предназначението си и за нуждите, за които е предоставена. 

           Изключение от принципа за равнопоставеност представлява правната възможност за принудително отчуждаване на недвижими имоти, собственост на физически и юридически лица, с цел задоволяване на общински нужди, които не могат да бъдат задоволени по друг начин, въз основа на влязъл в сила подборен устройствен план, предвиждащ изграждането на обекти публична общинска собственост, както и за изграждане на други обекти определени със закон, след предварително равностойно парично обезщетение. 
2. Основни цели
Стратегическа цел на изготвената Стратегия за мандата е създаване на условия за ефективно управление и разпореждане с общинска собственост и оптимално използване на наличните ресурси – недвижими имоти, в т. ч. горски фонд, общински поземлен фонд за получаване на максимални собствени приходи в общинския бюджет, на която основа в голяма степен да се подобри социалната, техническата и екологичната структура на Община Гулянци, за постигане социално – икономически растеж на общината. 

Цел 1 – подобряване на ефективността при използване на ресурсите – имотите общинска собственост;

Цел 2 – подобряване на състоянието и модернизация на общинската собственост;

Цел 3 – увеличаване на имотите – общинска собственост;

Цел 4 – задоволяване на обществените нужди и интереси, свързани с общинската собственост.

3. ПРИОРИТЕТИ
Приоритет 1 – максимална идентификация и актуване на обектите общинска собственост и активни действия за придобиване на държавни имоти с местно значение;
Приоритет 2 – ефективно управление и разпореждане с общинската собственост;

Приоритет 3 – подобряване състоянието на общинската инфраструктура, особено пътища, газификация, водопроводна мрежа, екология.

Приоритет 4 – усъвършенстване на ползваната информационна система по регистрирането, актуването и управлението на общинската собственост;

Приоритет 5 – привличане на средства от Европейски програми за модернизация  и изграждане на обекти, общинска собственост, особено в областта на инфраструктурата, образованието, здравеопазването, социалните дейности и отдиха;

Приоритет 6 – прилагане на добри практики за публично – частно партньорство при изграждане и експлоатация на обекти, общинска собственост; 
Приоритет 7 – пълна прозрачност при обявяване и провеждане на процедурите при отдаване под наем, продажба или замяна на общинска собственост. 
ІV. Анализ на състоянието на общинската собственост. КОНКРЕТНИ ПОЛИТИКИ И ЗАДАЧИ

Съгласно Главните регистри на общинската собственост – публична и частна, в Община Гулянци има съставени 1552 броя актове за общинска собственост в регулация. Отписани, след извършване на разпоредителни действия, са  101  броя акта.


Структурирана по вид и предназначение на имотите общинската собственост е посочена в Таблица № 1.









                 Таблица № 1

	№ по ред
	Вид на имота
	Брой актове

	1.
	Не застроени поземлени имоти
	410

	2.
	Застроени не жилищни имоти
	61



	3.
	Детски градини и ясли
	6

	4.
	Училища
	4

	5.
	Здравни заведения
	12

	6.
	Културни институти
	1

	7.
	Читалища
	12

	8.
	Спортни имоти
	13

	9.
	Сгради на кметства
	11

	10.
	Жилищни имоти
	14

	11.
	Микроязовири
	

	12.
	Земеделски земи от общинския поземлен фонд
	4410

	13.
	Гори и земи от общинския горски фонд
	756

	Общо:
	5710


1. НЕЗАСТРОЕНИ ТЕРЕНИ

Към края на 2019 г. в Община Гулянци има съставени  411  акта за общинска собственост с предмет не застроени имоти. От тях 332 броя са за терени в кметствата и останалите  79 – за терени в гр.Гулянци. Преобладаващият брой имоти са с площ до 1000 кв.м. На териториите на кметствата не застроените терени са предимно с жилищно предназначение.

Трудности в управлението на не застроените имоти създава не приключилият процес по идентификация на собствеността. След влизане в сила на Закона за общинската собственост приоритетно са отписани от актовите книги на държавната собственост и са съставени актове за общинска собственост на застроените имоти, които представляват административни сгради, училища, детски градини, читалища, здравни заведения, жилища и др.   
В повечето случаи общинската администрация се сезира и започва проучване на собствеността  на конкретен терен след инициатива от страна на общината, на физически или юридически лица.  

Анализирайки състоянието на този вид общинска собственост се открояват следните: 
Рискове и слаби страни

-    не приключил  и бавен процес на идентификация и актуване на общински имоти;



-   недостатъчен организационно–технически ресурс;



- риск от грешни в стратегически план решения за разпореждане;



- риск от прекомерно намаляване на общинската собственост и недостиг на терени за осъществяване функциите на общината.

Плюсове и възможности

-         оптимизиране процеса на управление;

· увеличаване на общинската собственост, чрез проучване и  актуване на нови имоти;

-       повишен инвестиционен интерес към терени в общината, възможност за реализиране на високи приходи от продажби и за осигуряване на нови инвестиции; 



-         максимално развитие потенциала на всеки имот.



Направеният анализ предполага реализирането на следните:

               Политики и задачи

· да се ускори  процесът на идентификация на общинските терени;

· да се разработи и прилага методика за изследване потенциала на всеки терен, съобразно предвижданията на Общия градоустройствен план (ОГП);

· да се правят постъпки пред държавата за деактуване на имоти, които са важни за устойчивото развитие на общината;

· да продължи практиката чрез публично-частно партньорство (ПЧП) да се реализират  проекти върху общински терени;

· да се увеличи кадровия и административен потенциал, включително чрез привличане на консултанти и фирми.

2. ЗАСТРОЕНИ НЕЖИЛИЩНИ ИМОТИ

       След влизане в сила на Закона за преобразуване и приватизация на държавни и общински предприятия и Закона за общинската собственост, много застроени имоти бяха предмет на прехвърлителни сделки. Продажбата им  осигури еднократен приход в общинския бюджет, но същевременно  лиши общината от приходи в дългосрочен план.

       Към настоящия момент Община – Гулянци е собственик на 133 броя сгради и  1285 броя други обекти  - частна общинска собственост /ЧОС/. 

       Начинът на ползване и видът на имотите е представен в Таблица № 2.








            Таблица № 2

	№ по ред
	Вид на имота
	Начин на ползване

	
	
	Отдадени под наем,          бр.
	Право на ползване,   бр.
	За безвъзмездно ползване,  бр.
	Свободни, бр.
	Общо,          бр.

	1
	2
	3
	4
	5
	6
	7

	1.
	Сгради и части от тях
	25
	45
	6
	57
	133

	2.
	Терени за поставяне 
	6
	-
	-
	-
	6

	3.
	УПИ
	71
	878
	- 
	336
	1285

	Общо:
	102
	923
	6
	393
	1424


В   6 броя общински имота са настанени териториални структури на държавни институции - Агенция по заетостта, Агенция за социално подпомагане, Общинска служба по земеделие и гори, ЦСМП гр. Плевен, Ветеринарна служба и др., които по закон не заплащат наеми.
Към края на 2019 г. действащите договори за отдадени под наем имоти и части от имоти ЧОС са 146 броя, разпределени по предназначение съгласно Таблица № 3 . 















 Таблица № 3

	№ по ред
	Предназначение
	Брой договори

	1
	2
	3

	1.
	Обекти за търговия,  производство, услуги, офиси и др.
	31

	2.
	Клубни помещения
	Политически партии
	1

	3.
	
	Неправителствени организации
	-

	4.
	Лекари
	12

	5.
	Други
	102

	Общо:
	146


За всички горепосочени имоти са съставени актове за общинска собственост.



Приходите от отдаване на имоти в регулация за 2019г. са  51 883.00 лв.

Забелязва се трайна липса на интерес към сгради и части от сгради на територията на кметствата. 

Причина за липсата на интерес за голямата част от помещенията е лошото им състояние. Някой от обектите се нуждаят от основен ремонт, от ремонти на покриви и укрепване.

Проблем представляват и сградите на закритите учебни заведения по кметствата. В следствие на не използването им сградите започват да се рушат. Нецелесъобразна на този етап е продажбата на тези имоти. Училищните сгради са с големи прилежащи терени  и са разположени в централната част на населените места.   В перспектива може да възникне необходимост от учебни заведения, която, при извършено разпореждане със сега съществуващите имоти, да не може да бъде удовлетворена. 

Анализирайки състоянието на този вид общинска собственост се открояват следните: 

Рискове и слаби страни
· лошо състояние на част от сградите и  недостиг на средства за поддръжка и опазване на собствеността;

· наличие на сгради, към които липсва интерес за наемане и ползване; 

· риск от грешни решения за разпореждане 

· намаляване на ежегодните приходи от отдаване под наем;

-  недостиг  на сгради за обществено-обслужващи и административни дейности.

Плюсове и възможности

                    -     възможност за увеличаване на сградния фонд чрез ПЧП при застрояването и чрез замени на терени срещу ново строителство върху тях;

-       оптимизиране процеса на управление; 

-    осигуряване на средства от евро-фондовете и други финансови инструменти за подобряване състоянието  на имотите.

Направеният анализ предполага реализирането на следните:

Политики и задачи

· да се обследват сградите и се съставят технически паспорти, съгласно изискванията на Наредба № 5/2006 г. на  МРРБ за техническите паспорти на строежите;

· да се изготви финансово-икономически анализ за разходите по поддръжка на сградите и очакваните приходи, с оглед вземане на решение за разпореждане;

· да се подготвят проекти за кандидатстване по оперативните програми за осигуряване на средства от евро-фондовете за подобряване състоянието сградите;

· да се преобразуват от публична общинска собственост в частна общинска собственост сгради, престанали да имат предназначението на   публична собственост, с цел дългосрочното отдаване под наем или ползване;

3. ЖИЛИЩНИ ИМОТИ

2019 г. жилищния фонд на Община Гулянци се състои от 13 броя апартаменти и  1 броя къщи, от които:

                      -  ведомствен фонд  – 5 броя,  

                      -  резервен фонд      – 2  броя,  

                      -  за настаняване на граждани  - 6 броя апартаменти и 1 брой къщи.



В общинските имоти са настанени общо 10 семейства.


През 2019 г. приходите от наеми на общински жилища са в размер на 640.00 лв.
Наемната цена е в размер на 0.53 лв. на кв.м. утвърдена с Тарифата за наемните цени.

Жилищният фонд е стар и амортизиран,но въпреки всичко е добре поддържан,защото със сключените договори за наем поддръжката и ремонта е за сметка на наемателите. 





Анализирайки състоянието на този вид общинска собственост се открояват следните: 

Рискове и слаби страни
· значителен процент остарял сграден фонд;

· недостиг на жилищен фонд за осъществяване на социални функции;

· драстична разлика между наемните цени на свободния пазар и тези на общинските жилища;

· продължаващи наемни правоотношения и с лица, които вече не отговарят на условията за настаняване.

· риск от грешни решения за разпореждане.

Плюсове и възможности



- увеличаване на общинската собственост чрез извършване на замени на терени срещу жилища;

                   - възможност за актуализация на наемната цена, на база социално - приемливо процентно съотношение спрямо наемите на свободния пазар.

Направеният анализ предполага реализирането на следните:

Политики и задачи

· да се увеличава жилищния фонд чрез извършване на замени на терени срещу жилища;

· да се приеме методика за актуализация на наемната цена в съотношение с наемните цени на свободния пазар и доходите на семейството;

· да се предприемат действия за прекратяване на съсобствеността,там,където има такава, чрез  продажбата на частта на общината,  изкупуване частта на съсобствениците  или  чрез замяна.

4. ЗЕМЕДЕЛСКИ ЗЕМИ

Съгласно чл. 19 от ЗСПЗЗ общината стопанисва и управлява земеделската земя, останала след възстановяването на правата на собствениците. В Община Гулянци тази земя е  в размер на 49631.513  дка., които са разпределени в публична общинска собственост и частна общинска собственост. 

Публичната общинска собственост при земеделските земи включва:

· пасища,  мери

· други площи (гробища, сметища, залесени територии и др.)

 Съгласно изменение в ЗСПЗЗ от 11.02.2015г. , чл. 37и, ал.1  пасищата, мерите и ливадите от общинския поземлен фонд се отдават под наем или аренда по реда на чл.24а , ал.2 на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ съобразно броя и вида на регистрираните животни. 

Структурата на публичната общинска собственост по населени места е посочена в Таблица № 4 






     
        Таблица № 4

	№ по ред
	Населено място
	Публична общинска собственост

	
	
	бр.имоти
	Площ, дка

	1.
	Гулянци
	134
	3433.098

	2.
	Брест
	244
	4894.056

	3.
	Гиген
	220
	3524.428

	4.
	Долни Вит
	99
	2006.959

	5.
	Дъбован
	67
	2472.444

	6.
	Загражден
	87
	2218.201

	7.
	Искър
	111
	1986.101

	8.
	Крета
	29
	635.641

	9.
	Ленково
	43
	1993.119

	10.
	Милковица
	250
	5129.503

	11.
	Сомовит
	119
	1120.155

	12.
	Шияково
	39
	857.111

	13
	Буковлък
	1
	6.54% идеални части

	
	
	
	

	
	
	
	

	Общо:
	1443
	30270.815


Земеделската земя - частна общинска собственост по населени места има следната структура, посочена в Таблица №5:
                                 




Таблица № 5

	№ по ред
	Населено място
	Частна общинска собственост

	
	
	бр.имоти
	Площ, дка

	1.
	Гулянци
	481
	3690.243

	2.
	Брест
	490
	1175.203

	3.
	Гиген
	727
	2886.423

	4.
	Долни Вит
	153
	893.294

	5.
	Дъбован
	185
	1902.444

	6.
	Загражден
	75
	562.428

	7.
	Искър
	172
	1955.629

	8.
	Крета
	42
	1601.986

	9.
	Ленково
	206
	1767.009

	10.
	Милковица
	293
	1487.600

	11.
	Сомовит
	84
	369.551

	12.
	Шияково
	59
	556.371

	Общо:
	2967
	18848.180


В обработваемите площи са включени ниви, площи за зеленчукови култури и за полски култури. Това е селскостопанския фонд, с който Община Гулянци може да извършва разпоредителни действия и от който може да реализира приходи.
Към момента на възстановяване на земеделските земи на Община Гулянци не е правен оглед на имотите. Не винаги начинът на трайно ползване на имотите, отразен в регистрите на Общинската  служба по земеделие и гори, съответства на действителното фактическо състояние. 

Съставянето на актове за общинска собственост е предшествано от действия по:

-  оглед, 

-  установяване на действителния начин на трайно ползване, 

-  изготвяне на скица, 

-  данъчна оценка. 

                    Тези дейности изискват ангажиране на  институции, извън структурата на общинската администрация, значителен времеви и организационно-технически ресурс.

Общината е собственик на голям брой маломерни имоти (с площ до 10 дка), разпокъсани и в различни землища. 

След началото на процеса по възстановяване на земеделските земи до настоящия момент , Община Гулянци не е предприемала действия за трасиране на земеделските имоти. Трасирането на един имот  представлява поставяне на трайни знаци, целесъобразно е трасиране да се извършва при наличие на спор за собствеността или при установяване на обработване на земеделски земи – общинска собственост без правно основание.
Рискове и слаби страни

· голям брой маломерни имоти , разпокъсана собственост;

· законови и други ограничения при разпореждане с част от  земеделските земи (пасища, мери, земи по чл.19 от ЗСПЗЗ) ;

                           Плюсове и  възможности

-  процеса на постоянното повишаване на стойността на земеделските земи, което води до увеличаване на наемната цена, следователно и до  увеличаване на приходите от наем.

- възможност за промяна на предназначението на земеделски земи, разположени в близост до населените места и индустриалните зони.
Направеният анализ предполага реализирането на следните:

Политики и задачи

· да се извърши преглед на поземлените имоти и промяна на предназначението на тези от тях, които имат инвестиционен потенциал;

5. ГОРИ И ЗЕМИ В ГОРСКИ ФОНД

Горските територии на Община Гулянци са 17 442,629 дка, разположени на територията на община Гулянци и община Никопол. 



Разпределението на горските територии по населени места е посочен в Таблица № 1.









              Таблица № 1

	№ по ред
	Населени места
	Общо

	
	
	

	
	
	площ, дка

	1.
	Милковица
	2134,294

	2.
	Крета
	960,328

	3.
	Дъбован
	571,73

	4.
	Шияково
	1470,43

	5.
	Ленково
	878,247

	6.
	Гиген
	2471,952

	7.
	Гулянци
	749,114

	8.
	Загражден
	0,755

	9.
	Искър
	611,887

	10.
	Брест
	3874,558

	11.
	Долни Вит
	850,483

	12.
	Сомовит
	730,078

	13.
	Жернов
	5,228

	14.
	Евлогиево
	233,012

	15.
	Муселиево
	1162,013

	16.
	Черковица
	738,52

	Общо:
	17 442,629




Територията на общинските гори представлява хълмисто – платовидна равнина, леко наклонена на север, ето защо около 50% от дървопроизводителната площ е разположена на северни, източни, североизточни или северозападни изложения. Почвите са излужен чернозем и алувиални. Разпространени са следните дървесни и храстови видове: 

-широколистни – акация, топола, орех и други.  

-иглолистни -  черен бор.    



За всички общински горски територии са съставени актове за общинска собственост.


 Ежегодно с решение на Общинския съвет се определя годишният план за ползване на дървесина,  размерът на годишното ползване на дървесината, сроковете за изпълнение и начинът на ползване.

Анализирайки състоянието на този вид общинска собственост се открояват следните: 

Плюсове и възможности

-   възможност за увеличаване на  приходите от горския фонд;

-   увеличаване на горския фонд чрез залесяване на необработваеми земеделски земи;

-  осигуряване на средства от евро-фондовете и други финансови инструменти за развитие и обогатяване на горския фонд.

Направеният анализ предполага реализирането на следните:
V.        ЗАКЛЮЧЕНИЕ
Пълното идентифициране на обема общинска собственост е основна предпоставка за взимане на управленски решения по управление и разпореждане. Анализът на състоянието й е необходимата предпоставка за предприемане на конкретни действия, свързани с придобиване, управление и разпореждане с общинското имущество, включително саниране на сграден фонд, ликвидиране или разпореждане на неподлежащ на саниране сграден фонд, правна интервенция за установяване правото на собственост на общината при материален спор, предприемане на действия по оптимизация при управлението, охраната на имотите и др.

Оптимизацията на действията по управление на общинската собственост гарантират устойчивост на развитието на общината. Имотите и вещите общинска собственост се управляват в интерес на населението на общината, с грижата на добър стопанин, съобразно предназначението и нуждите, за които са предоставени.

Анализа на необходимостта от разпореждане с общинско имущество, следва да представи баланса между нуждите на общината в краткосрочен и дългосрочен план и от разходите по поддръжка, охрана, управление на ненужните в момента на общината имоти от една страна, като се държи сметка и за тенденциите в развитието на пазара на недвижими имоти и движими вещи. Разпореждането с общинско имущество като краен резултат трябва да е съобразено с постигането на основните цели за развитие на общината като цяло - подобряване на настоящата и изграждане на нова инфраструктура във всички населени места в общината; осигуряване на устойчиво развитие, подобряване селищната среда, създаване на условия за бизнес, култура, спорт, отдих, туризъм и повишаване на сигурността.

Реализирането и изпълнението на  посочените по-горе политики  и задачи, осигуряващи постигането на основните цели, гарантират осигуряване на устойчиво развитие на общината като цяло.

Настоящата стратегия обхваща срока на мандата 2019-2023 г.. Тя се приема на основание чл.8, ал.8 от Закона за общинската собственост. По своята същност тя е отворен документ и може да търпи изменения в целите и приоритетите си. Стратегията е основа за приемане на годишна програма за управление и разпореждане с общинска собственост за съответната финансова година. 

Настоящата стратегия е приета с Решение № ............................................. на Общински съвет – Гулянци.
ЛЪЧЕЗАР ЯКОВ

КМЕТ НА ОБЩИНА ГУЛЯНЦИ             

